Document ID: 31990L0270

Reference:
EUR-Lex - 31990L0270 - MT
Avviż Legali Importanti
|
31990L0270
Official Journal L 156 , 21/06/1990 P. 0014 - 0018 Finnish special edition: Chapter 5 Volume 4 P. 0203  Swedish special edition: Chapter 5 Volume 4 P. 0203
Id-Direttiva tal-Kunsilltad-29 ta' Mejju 1990dwar il-ħtiġijiet minimi ta' saħħa u sigurtà għax-xogħol b'tagħmir li għandu display screen (il-ħames Direttiva individwali fi ħdan it-tifsira ta' l-Artikolu 16(1) tad-Direttiva 87/391/KEE)(90/270/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari l-Artikolu 118a,Wara li kkunsidra l-proposta tal-Kummissjoni [1] magħmula wara konsultazzjoni mal-Kumitat ta' Konsultazzjoni dwar il-Protezzjoni tas-Sigurtà, l-Iġjene u s-Saħħa fuq il-Post tax-Xogħol,B'kooperazzjoni mal-Parlament Ewropew [2],Wara li kkunsidra l-opinjoni tal-Kunsill Ekonomiku u Soċjali [3],Billi l-Artikolu 118a tat-Trattat jipprovdi li l-Kunsill għandu jaddotta, permezz ta' Direttivi, ħtiġijiet minimi li jinkoraġġixxu titjib, speċjalment fl-ambjent tal-post tax-xogħol, sabiex jiżgura livell aħjar ta' protezzjoni tas-saħħa u s-sigurtà tal-ħaddiema;Billi, taħt it-termini ta' dak l-Artikolu, dawk id-Direttivi għandhom jevitaw li jimponu limiti amministrattivi, finanzjarji u legali, b'mod li jista' jżomm lura l-ħolqien u l-iżvilupp ta' intrapriżi ta' daqs żgħir u medju;Billi l-komunikazzjoni mill-Kummissjoni dwar il-programm tagħha li jikkonċerna s-sigurtà, l-iġjene u s-saħħa fuq il-post tax-xogħol [4] tipprovdi l-adozzjoni ta' miżuri li għandhom x'jaqsmu ma' teknoloġiji ġodda; billi l-Kunsill ħa nota tagħha fir-riżoluzzjoni tiegħu tal-21 ta' Diċembru 1987 dwar is-sigurtà, l-iġjene u s-saħħa fuq il-post tax-xogħol [5];Billi l-konformità mal-ħtiġijiet minimi li jiżguraw livell aħjar ta' sigurtà fuq workstations b'display screens hija essenzjali sabiex tiżgura s-sigurtà u s-saħħa tal-ħaddiema;Billi din id-Direttiva hija waħda individwali fit-tifsira ta' l-Artikolu 16(1) tad-Direttiva tal-Kunsill 89/391/KEE tat-12 ta' Ġunju 1989 dwar l-introduzzjoni ta' miżuri li jinkoraġġixxu titjib fis-saħħa u s-sigurtà tal-ħaddiema fuq ix-xogħol [6]; billi d-dispożizzjonijiet ta' din ta' l-aħħar huma għalhekk applikabbli kollha kemm huma għall-użu mill-ħaddiema ta' tagħmir li għandu display screen, mingħajr preġudizzju għal dispożizzjonijiet iktar strinġenti u/jew speċifiċi inklużi fid-Direttiva preżenti;Billi min iħaddem huwa obbligat li jżomm ruħu infurmat dwar l-aħħar avvanzi fis-sejbiet teknoloġiċi u xjentifiċi li jikkonċernaw id-diżinjar ta' workstations sabiex ikun jista' jagħmel il-bidliet neċessarji sabiex ikun jista' jiggarantixxi livell ta' protezzjoni ogħla għas-saħħa u s-sigurtà tal-ħaddiema;Billi l-aspetti ergonomiċi huma ta' importanza partikolari għal workstation b'tagħmir li għandu display screen;Billi din id-Direttiva hija kontribuzzjoni prattika lejn il-ħolqien tad-dimensjoni soċjali tas-suq intern;Billi, skond id-Deċiżjoni 74/325/KEE [7], il-Kumitat ta' Konsultazzjoni dwar il-Protezzjoni tas-Sigurtà, l-Iġjene u s-Saħħa fuq il-Post tax-Xogħol għandu jkun ikkonsultat mill-Kummissjoni dwar it-tħejjija ta' proposti f'dan il-qasam,ADOTTA DIN ID-DIRETTIVA:IT-TAQSIMA IDISPOŻIZZJONIJIET ĠENERALIL-Artikolu 1Suġġett1. Din id-Direttiva, li hija l-ħames Direttiva individwali fit-tifsira ta' l-Artikolu 16(1) tad-Direttiva 89/391/KEE, issemmi ħtiġijiet minimi għas-saħħa u s-sigurtà għal xogħol b'tagħmir li għandu display screen kif definit fl-Artikolu 2.2. Id-dispożizzjonijiet tad-Direttiva 89/391/KEE huma applikabbli kollha kemm huma għall-qasam kollu msemmi fil-paragrafu 1, mingħajr preġudizzju għal dispożizzjonijiet aktar strinġenti u/jew speċifiċi li jinsabu fid-Direttiva preżenti.3. Din id-Direttiva m'għandhiex tapplika għal:(a) kabini tax-xufiera jew kabini tal-kontroll għal vetturi jew makkinarju;(b) sistemi tal-kompjuter abbord mezz tat-trasport;(ċ) sistemi tal-kompjuter maħsubin prinċipalment għall-użu pubbliku;(d) sistemi 'portable' użati għal perijodu ta' żmien twil fuq workstation;(e) kalkulaturi, cash registers, u kull apparat li jkollu display ta' l-informazzjoni jew tal-kejl żgħira meħtieġa għall-użu dirett ta' l-apparat;(f) magni tal-kitba ta' disinn tradizzjonali, magħrufin bħala "typewriter with window".L-Artikolu 2DefinizzjonijietGħall-iskopijiet ta' din id-Direttiva, it-termini li ġejjin għandhom ikollhom it-tifsir li ġej:(a) tagħmir tad – display screen: display screen alfanumeriku jew grafiku, ikun xi jkun il-proċess ta' display impjegat;(b) workstation: numru ta' komponenti li jinkludu tagħmir tad – display screen, li jista' jkollu wkoll keyboard jew apparat biex iddaħħal l-informazzjoni u/jew software li jiddetermina l-interface bejn l-operatur u l-makkinarju, aċċessorji fakoltattivi, tagħmir perferali li jinkludi drive tad-diskette, telefon, modem, stampatriċi, għodda li żżomm id-dokumenti, siġġu tax-xogħol u bank jew wiċċ tax-xogħol, u l-ambjent immedjat tal-post tax-xogħol;(ċ) ħaddiem: kull ħaddiem kif definit fl-Artikolu 3(a) tad-Direttiva 89/391/KEE li juża regolarment tagħmir li għandu display screen bħala parti importanti tax-xogħol normali tiegħu.IT-TAQSIMA IIOBBLIGI TA' MIN IĦADDEML-Artikolu 3Analiżi tal-workstations1. Min iħaddem għandu l-obbligu li jagħmel analiżi tal-workstations sabiex jivvaluta l-kondizzjonijiet ta' saħħa u sigurtà li dawn iħallu fuq il-ħaddiema tiegħu, partikolarment fejn jidħlu riskji possibbli tal-vista, problemi fisiċi u problemi ta' stress mentali.2. Min iħaddem għandu jieħu l-miżuri xierqa sabiex jirrimedja r-riskji misjuba, fuq il-bażi tal-valutazzjoni msemmija fil-paragrafu 1, waqt li jikkonsidra l-effetti addizzjonali u/jew magħqudin tar-riskji misjuba.L-Artikolu 4Workstations imdaħħla fis-servizz għall-ewwel darbaMin iħaddem għandu jieħu l-passi xierqa sabiex jiżgura li workstations imdaħħla fis-servizz għall-ewwel darba wara l-31 ta' Diċembru 1992 ikunu konformi mal-ħtiġijiet minimi msemmija fl-Anness.L-Artikolu 5Workstations diġà funzjonantiMin iħaddem għandu jieħu l-passi xierqa sabiex jiżgura li workstations li diġà qed jintużaw qabel jew fil-31 ta' Diċembru 1992 jiġu adattati sabiex ikunu konformi mal-ħtiġijiet minimi imsemmija fl-Anness mhux aktar tard minn erba' snin wara dik id-data.L-Artikolu 6Informazzjoni u taħriġ għall-ħaddiema1. Mingħajr preġudizzju għall-Artikolu 10 tad-Direttiva 89/391/KEE, il-ħaddiema għandhom jirċievu informazzjoni dwar l-aspetti kollha tas-saħħa u s-sigurtà relatati mal-workstation tagħhom, partikolarment informazzjoni dwar dawk il-miżuri applikabbli għal workstations kif implimentati taħt l-Artikoli 3, 7 u 9.Fil-każi kollha, il-ħaddiema jew ir-rappreżentanti tagħhom għandhom jiġu infurmati dwar kull miżura għas-saħħa u s-sigurtà meħuda konformi ma' din id-Direttiva.2. Mingħajr preġudizzju għall-Artikolu 12 tad-Direttiva 89/391/KEE, kull ħaddiem għandu jirċievi wkoll taħriġ fl-użu tal-workstation qabel ma jibda dan it-tip ta' xogħol u kull meta l-organizzazzjoni tal-workstation tkun sostanzjalment mibdula.L-Artikolu 7Rutina tax-xogħol ta' kuljumMin iħaddem għandu jippjana l-attivitajiet tal-ħaddiema b'mod li xogħol ta' kuljum fuq display screen ikun interrott perjodikament b'ħinijiet ta' mistrieħ jew bi bdil fl-attività li jnaqqsu l-massa ta' xogħol fuq id-display screen.L-Artikolu 8Konsultazzjoni mal-ħaddiema u l-parteċipazzjoni tagħhomGħandu jkun hemm konsultazzjoni mal-ħaddiema u/jew mar-rappreżentanti tagħhom u l-parteċipazzjoni tagħhom skond l-Artikolu 11 tad-Direttiva 89/391/KEE dwar il-kwistjonijiet koperti minn din id-Direttiva, inkluż l-Anness tagħha.L-Artikolu 9Protezzjoni ta' l-għajnejn u tal-vista tal-ħaddiema1. Il-ħaddiema huma intitolati għal test ta' l-għajnejn u tal-vista xieraq magħmul minn persuna bil-kapaċitajiet neċessarji:- qabel jibdew xogħol ta' display screen,- f'intervalli regolari minn hemm 'il quddiem, u- jekk jiltaqgħu ma' diffikultajiet ta' l-għajnejn li jistgħu ikunu minħabba xogħol ta' display screen.2. Il-ħaddiema huma intitolati għal eżami oftalmoloġiku jekk ir-riżultati tat-test imsemmi fil-paragrafu 1 juri li dan hu neċessarju.3. Jekk ir-riżultati tat-test imsemmi fil-paragrafu 1 jew ta' l-eżami msemmija fil-paragrafu 2 juru li hu neċessarju u jekk strumenti korrettivi normali ma jistgħux jintużaw, il-ħaddiema għandhom jiġu pprovduti bi strumenti korrettivi speċjali xierqa għax-xogħol ikkonċernat.4. Miżuri meħuda skond dan l-Artikolu ma jistgħu fl-ebda ċirkostanza jinvolvu l-ħaddiema fi spejjeż finanzjarji addizzjonali.5. Il-protezzjoni ta' għajnejn u tal-vista tal-ħaddiema tista' tkun ipprovduta bħala parti minn sistema tas-saħħa nazzjonali.IT-TAQSIMA IIIDISPOŻIZZJONIJIET VARJIL-Artikolu 10Adattamenti għall-AnnessL-adattamenti strettament tekniċi għall-Anness sabiex ikun ikkonsidrat il-progress tekniku, l-iżviluppi ta' regolamenti internazzjonali u l-ispeċifikazzjonijiet u l-għarfien fil-qasam ta' tagħmir li għandu display screen għandhom jiġu adottati skond il-proċedura msemmija fl-Artikolu 17 tad-Direttiva 89/391/KEE.L-Artikolu 11Dispożizzjonijiet finali1. L-Istati Membri għandhom idaħħlu fis-seħħ il-liġijiet, regolamenti u dispożizzjonijiet amministrattivi neċessarji sabiex jikkonformaw ma' din id-Direttiva sal-31 ta' Diċembru 1992.Huma għandhom jinfurmaw lill-Kummissjoni d'dan minnufih.2. L-Istati Membri għandhom jikkomunikaw lill-Kummissjoni t-test tad-dispożizzjonijiet tal-liġi nazzjonali li huma jadottaw, jew li diġà adottaw, fil-qasam li jaqa' taħt din id-Direttiva.3. L-Istati Membri għandhom jirrappurtaw lill-Kummissjoni kull erba' snin dwar l-implimentazzjoni prattika tad-dispożizzjonijiet ta' din id-Direttiva, u jindikaw l-opinjonijiet ta' min iħaddem u tal-ħaddiema.Il-Kummissjoni għandha tinforma lill-Parlament Ewropew, lill-Kunsill, lill-Kumitat Ekonomiku u Soċjali u lill-Kumitat Konsultattiv dwar il-Protezzjoni tas-Sigurtà, l-Iġjene u s-Saħħa fuq il-Post tax-Xogħol.4. Il-Kummissjoni għandha tħejji rapport dwar l-implimentazzjoni ta' din id-Direttiva kull tant żmien lill-Parlament Ewropew, lill-Kunsill u lill-Kumitat Ekonomiku u Soċjali, waqt li tikkonsidra l-paragrafi 1, 2 u 3.L-Artikolu 12Din id-Direttiva hija indirizzata lill-Istati Membri.Magħmula fi Brussel, fid-29 ta' Mejju 1990Għall-KunsillIl-PresidentB. Ahern[1] ĠU C 113, tad-29.4.1988, p. 7 u ĠU C 130, tas-26.5.1989, p. 5[2] ĠU C 12, tas-16.1.1989, p. 92 u ĠU C 113, tas-7.5.1990[3] ĠU C 318, tat-12.12.1988, p. 32[4] ĠU C 28, tat-3.2.1988, p. 3[5] ĠU C 28, tat-3.2.1988, p. 1[6] ĠU L 183, tad-29.6.1989, p. 1[7] ĠU L 185, tad-9.7.1974, p. 15.--------------------------------------------------L-AnnessĦTIĠIJIET MINIMI(L-Artikoli 4 u 5)Rimarka PreliminariL-obbligi msemmija f'dan l-Anness għandhom japplikaw sabiex jintlaħqu l-għanijiet ta' din id-Direttiva u sakemm, l-ewwelnett, il-komponenti kkonċernati huma preżenti fuq il-workstation, u t-tininett, sakemm il-ħtiġijiet jew karatteristiċi inerenti fill-biċċa xogħol ma jipprekluduhiex.1. TAGĦMIR(a) Kumment ĠeneraliL-użu nnifsu tat-tagħmir m'għandux ikun sors ta' riskju għall-ħaddiema.(b) Display screenIl-karattri fuq l-iskrin għandhom ikunu definiti tajjeb u ffurmati b'mod ċar, ta' daqs adegwat u bi spazji adegwati bejn il-karattri u l-linji.L-immaġni fuq l-iskrin għandha tkun stabbli, mingħajr ċaqliq jew forom oħra ta' instabbilità.Il-luminożità u/jew il-kuntrast bejn il-karattri u l-isfond għandha tkun waħda li tista' tiġi aġġustata b'mod faċli għall-kondizzjonijiet ambjentali.L-iskrin għandu jkun jiċċaqlaq 'il fuq u 'l isfel u minn naħa għal oħra b'mod faċli u liberu sabiex jissodisfa l-bżonnijiet tal-ħaddiem.Għandu jkun possibbli li tintuża bażi separata għall-iskrin jew mejda aġġustabbli.L-iskrin għandu jkun liberu minn dija riflessiva u riflessjonijiet li jistgħu jikkawżaw skumdità għall-utent.(c) KeyboardIl-keyboard għandha tkun tiċċaqlaq 'il fuq u 'l isfel u separata mill-iskrin sabiex tħalli lill-ħaddiem isib pożizzjoni komda biex jaħdem u jevita l-għajja fid-dirgħajn u fl-idejn.L-ispazju quddiem il-keyboard għandu jkun biżżejjed sabiex ikun ta' appoġġ għall-idejn u d-dirgħajn ta' l-operatur.Il-keyboard għandu jkollha wiċċ matt sabiex jiġi evitat dawl riflessiv.L-arranġament tal-keyboard u l-karatteristiċi tal-keys għandhom jiffaċilitaw l-użu tal-keyboard.Is-simboli fuq il-keys għandhom jikkuntrastaw adegwatament u jkun leġibbli mill-pożizzjoni tax-xogħol.(d) Il-bank jew il-wiċċ tal-post tax-xogħolIl-bank jew il-wiċċ tax-xogħol għandu jkollu wiċċ kbir biżżejjed u li ma tantx jirrifletti u li jħalli arranġament flessibbli ta' l-iskrin, il-keyboard, id-dokumenti u l-apparat relatat.L-għodda li żżomm id-dokumenti għandha tkun stabbli u aġġustabbli u għandha tkun impoġġija b'mod li tnaqqas il-bżonn ta' ċaqliq skomdu tar-ras u ta' l-għajnejn.Għandu jkun hemm spazju adegwat għall-ħaddiema sabiex isibu pożizzjoni komda.(e) Siġġu tax-xogħolIs-siġġu tax-xogħol għandu jkun stabbli u jħalli l-ħaddiem libertà tal-moviment faċli u pożizzjoni komda.Is-siġġu għandu jkun aġġustabbli mill-għoli.Id-dahar tas-siġġu għandu jkun aġġustabbli kemm għall-għoli kif ukoll għaċ-ċaqliq 'il fuq u 'l isfel.Għal min jixtieq għandu jkun hemm post disponibbli fejn wieħed iserraħ saqajh.2. AMBJENT(a) Ħtiġijiet ta' spazjuIl-workstation għandu jkun dimensjonat u ddisinjat b'mod li jħalli spazju biżżejjed lill-utent sabiex jibdel il-pożizzjoni u jvarja l-movimenti.(b) DawlId-dawl tal-kamra u/jew id-dawl tal-lampi għandu jiżgura kondizzjonijiet ta' dawl sodisfaċenti u kuntrast xieraq bejn l-iskrin u l-isfond ambjentali, skond it-tip ta' xogħol u l-bżonnijiet viżivi ta' l-utent.Dija u riflessjonijiet fuq l-iskrin jew apparat ieħor li jistgħu jiddisturbaw m'għandhomx jitħallew billi wieħed jikkoordina l-post tax-xogħol u l-arranġament tal-workstation ma' l-ippożizzjonar u l-karatteristiċi tekniċi tas-sorsi tad-dawl artifiċjali.(ċ) Riflessjonijiet u dijaIl-workstations għandhom ikunu ddisinjati b'mod li s-sorsi tad-dawl, bħal twieqi jew fetħiet oħra, ħitan trasparenti jew li jgħaddi d-dawl minnhom, u tagħmir imwaħħal jew ħitan ikkuluriti jgħajtu ma jikkawżawx dija diretta u, kemm jista' jkun, lanqas riflessjonijiet fuq l-iskrin.It-twieqi għandhom ikunu mgħammra b'sistema tajba ta' għatu aġġustabbli sabiex innaqqas id-dawl tal-ġurnata minn fuq il-workstation.(d) StorbjuStorbju li joħroġ mill-apparat tal-workstation(s) għandu jitqies meta workstation ikun qiegħed jiġi mgħammar, partikolarment sabiex ma jtellifx l-attenzjoni jew jiddisturba d-diskors.(e) SħanaTagħmir li jagħmel parti mill-workstation(s) m'għandux jipproduċi sħana eċċessiva li tista' tikkawża skomfort lill-ħaddiema.(f) RadjazzjoniIr-radjazzjoni kollha bl-eċċezzjoni tal-parti viżiva ta' l-ispettru elettromanjetiku għandha titnaqqas għal livelli negliġibbli mill-perspettiva tal-protezzjoni tas-saħħa u s-sigurtà tal-ħaddiema.(g) UmditàGħandu jiġi stabbilit u miżmum livell adegwat ta' umdità.3. INTERFACE BEJN L-OPERATUR U L-KOMPJUTERFit-tfassil, l-għażla, il-kuntrattar u l-modifika tas-software, u fit-tfassil tax-xogħol li juża tagħmir tad-display screen, min iħaddem għandu jikkunsidra l-prinċipji li ġejjin:(a) is-software għandu jkun adattat għal dak ix-xogħol;(b) is-software għandu jkun faċli biex tużah u, fejn hu xieraq, adattabbli għal-livell ta' għarfien u esperjenza tal-ħaddiem; l-ebda faċilità ta' kontroll kwantitattiv jew kwalitattiv ma tista' tintuża mingħajr l-għarfien tal-ħaddiema;(ċ) is-sistemi għandhom jipprovdu feedback lill-ħaddiema dwar il-prestazzjoni tagħhom;(d) is-sistemi għandhom juru informazzjoni f'format u b'pass li huma adattati għall-ħaddiem;(e) il-prinċipji ta' ergonomija tas-software għandhom japplikaw, partikolarment għall-ipproċessar ta' data umana.--------------------------------------------------

Summary:
Xogħol b’tagħmir li għandu display screen
Xogħol b’tagħmir li għandu display screen
 
SOMMARJU TA’:
Id-Direttiva 90/270/KEE dwar il-ħtiġijiet minimi ta’ saħħa u sigurtà għax-xogħol b’tagħmir li għandu display screen
X’INHU L-GĦAN TAD-DIRETTIVA?
Din tistabbilixxi r-rekwiżiti minimi tas-sigurtà u tas-saħħa għax-xogħol b’tagħmir li għandu display screen* fl-Unjoni Ewropea (UE).
PUNTI EWLENIN
Kamp ta’ applikazzjoni
Id-direttiva fiha regoli li jissupplimentaw ir-regoli ġenerali li jinsabu fid-Direttiva 89/391/KEE dwar is-sigurtà u s-saħħa tal-ħaddiema fuq ix-xogħol (ara s-sommarju).
Madankollu, ta’ min jinnota li din id-direttiva ma tapplikax għal:kabini tas-sewwieqa jew kabini tal-kontroll għall-vetturi jew għall-makkinarju; sistemi kompjuterizzati abbord mezz tat-trasport; sistemi kompjuterizzati prinċipalment maħsuba għall-użu pubbliku; sistemi portabbli, ħlief għall-użu fit-tul fi stazzjon tax-xogħol*; kalkolaturi, cash registers u kwalunkwe tagħmir li jkollu display tal-informazzjoni jew tal-kejl żgħir meħtieġ għall-użu dirett tat-tagħmir; typewriters ta’ disinn tradizzjonali magħrufin bħala “typewriters with window”.Obbligi ta’ min iħaddemSabiex jiġu ssalvagwardjati s-saħħa u s-sigurtà tal-ħaddiema, min iħaddem huwa obbligat li:iwettaq analiżi tal-istazzjonijiet tax-xogħol sabiex jiġu evalwati l-kundizzjonijiet tas-sigurtà u tas-saħħa, u jieħu miżuri xierqa biex jirrimedja għar-riskji misjuba u jġibhom f’konformità mar-rekwiżiti tad-direttiva;jinforma lill-ħaddiema dwar it-taħriġ u jipprovdi taħriġ dwar il-miżuri kollha konnessi mas-saħħa u s-sigurtà tagħhom, u relatati mal-istazzjon tax-xogħol tagħhom. Barra minn hekk, irid jippjana l-attivitajiet tal-ħaddiema b’tali mod li x-xogħol ta’ kuljum fuq it-tagħmir li għandu display screen jiġi interrott perjodikament permezz ta’ pawżi jew bidliet fl-attività. Irid jipprovdi lill-ħaddiema b’taħriġ rigward l-użu tal-istazzjon tax-xogħol qabel ma jibdew dan it-tip ta’ xogħol, u kull meta jkun hemm bidla sostanzjali li ssir fl-organizzazzjoni tal-istazzjon tax-xogħol.Protezzjoni tal-għajnejn u tal-vista tal-ħaddiemaIl-ħaddiema huma intitolati għal test tal-għajnejn u tal-vista qabel ma jibdew ix-xogħol tagħhom fuq display screen, u mill-ġdid f’intervalli regolari matul l-attivitajiet tagħhom u jekk jesperjenzaw diffikultajiet fil-vista. Jekk ikun meħtieġ u jekk ma jkunx jista’ jintuża apparat korrettiv normali, il-ħaddiema jridu jiġu pprovduti b’tagħmir korrettiv speċjali xieraq għax-xogħol ikkonċernat, mingħajr ħlas.Atti delegati
Il-Kummissjoni Ewropea għandha s-setgħa li tadotta atti delegati, f’konformità mal-Artikolu 10a tar-Regolament (UE) 2019/1243, sabiex tagħmel emendi strettament tekniċi għall-Anness, ħalli jittieħed kont tal-progress tekniku, l-iżviluppi fir-regolamenti jew fl-ispeċifikazzjonijiet internazzjonali u l-għarfien fil-qasam tat-tagħmir li għandu display screen.
Rieżami tal-leġiżlazzjoni
Bħala parti mill-qafas strateġiku tagħha dwar is-saħħa u s-sikurezza fuq il-post tax-xogħol 2021-2027, ippubblikat f’Ġunju 2021, il-Kummissjoni qed tippjana li tirrieżamina d-Direttiva 90/270/KEE fid-dawl tad-diġitalizzazzjoni minn meta ġiet adottata għall-ewwel darba d-direttiva.
MINN META TAPPLIKA DIN ID-DIRETTIVA?
Id-Direttiva 90/270/KEE ilha tapplika mill-11 ta’ Ġunju 1990 u kellha ssir liġi (traspożizzjoni) fl-Istati Membri tal-UE sal-31 ta’ Diċembru 1992.
SFOND
Għal aktar informazzjoni, ara:Id-Direttiva 90/270/KEE — tagħmir li għandu display screen (l-Aġenzija Ewropea għas-Sigurtà u s-Saħħa fuq il-Post tax-Xogħo).
TERMINI PRINĊIPALI
Tagħmir li għandu display screen. Display screen alfanumeriku jew grafiku, ikun xi jkun il-proċess ta’ display impjegat.
Stazzjon tax-xogħol. Assemblaġġ li jinkludi tagħmir li għandu display screen, li jista’ jiġi pprovdut b’tastiera jew b’apparat tal-input u/jew b’software li jiddetermina l-interfaċċja bejn l-operatur u l-makkinarju, aċċessorji fakoltattivi, tagħmir periferali li jinkludi drive tad-diskette, telefon, modem, printer, għodda li żżomm id-dokumenti, siġġu tax-xogħol u bank jew wiċċ tax-xogħol, u l-ambjent immedjat tal-post tax-xogħol.
DOKUMENT EWLIENI
Id-Direttiva tal-Kunsill 90/270/KEE tad-29 ta’ Mejju 1990 dwar il-ħtiġijiet minimi ta’ saħħa u sigurtà għax-xogħol b’tagħmir li għandu display screen (il-ħames Direttiva individwali fi ħdan it-tifsira tal-Artikolu 16(1) tad-Direttiva 89/391/KEE) (ĠU L 156, 21.6.1990, pp. 14–18).
Emendi suċċessivi għad-Direttiva 90/270/KEE ġew inkorporati fit-test oriġinali. Din il-verżjoni konsolidata għandha biss valur dokumentarju.
DOKUMENTI RELATATI
Komunikazzjoni tal-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni – qafas strateġiku tal-UE dwar is-saħħa u s-sikurezza fuq il-post tax-xogħol 2021-2027 – is-sikurezza u s-saħħa okkupazzjonali għal dinja tax-xogħol li qed tinbidel (COM(2021) 323 final, 28.6.2021).
Id-Direttiva tal-Kunsill 89/391/KEE tat-12 ta’ Ġunju 1989 dwar l-introduzzjoni ta’ miżuri sabiex jinkoraġġixxu titjib fis-sigurtà u s-saħħa tal-ħaddiema fuq ix-xogħol (ĠU L 183, 29.6.1989, pp. 1–8).
Ara l-verżjoni konsolidata.
l-aħħar aġġornament 10.11.2021